**Pressemeddelelse Grenaa / 30.01.2017**

Emballage møder kunsten

**DS Smiths emballager indgår i kunstnergruppen Artnotes nye udstilling ”404 Not found” på Den Frie Udstillingsbygning i København.**

Med udstillingen ”404 Not Found” ønsker Artnode at sætte internettets udvikling og aktuelle betydning for det digitaliserede menneske og samfund på dagsordenen.

E-shopping spiller en betydelig rolle i denne digitaliserede verden, og i et område af udstillingen med titlen ”Market”, sættes der fokus på netop e-shopping. Her præsenteres en e-shopping opstilling med varer, lagerhylder, pakkemaskine, tape og flere hundrede af DS Smiths transportkasser. En indpakningsrobot, pakker kontinuerligt objekter ind, som er købt på nettet. Efter indpakning stemples pakken med et Artnode-label og signeres for derefter at blive sat til salg via Artnodes egen e-shop eller eBay.

Ifølge marketingchef fra DS Smith Mette Herrefoss, giver det god mening, at netop DS Smith, som den førende leverandør af emballageløsninger til e-shopping, involverer sig i en udstilling som denne. *”Udstillingen sætter fokus på et af fremtidens store områder inden for emballage - nemlig e-shopping, og vi har en kæmpe rolle at spille her. Både ift. til at nedbringe CO2 og omkostninger i logistikledet for e-butikker, men også ift. at sikre, at fremtidens e-shoppingløsninger bliver baseret på genanvendelige ressourcer”* siger marketingchef Mette Herrefoss.

Udstillingen er åben fra d. 21. januar til d. 5. marts 2017.

**Info og kontakt**

Thony Bruun Jensen

Communication Manager, DS Smith Danmark

T: +45 72 14 92 26

E: thony.bruun.jensen@dssmith.com

***Om DS Smith***

*DS Smith er Danmarks førende producent af genanvendelige, kundespecifikke emballage- og displayløsninger, der tilfører kunderne værdi i hele forsyningskæden, lige fra bedre produkteksponering i butikkerne til optimering af lager og logistik. DS Smith Danmark tæller ca. 680 medarbejdere fordelt på 9 lokationer og har en årlig omsætning på ca. 1,1 mia. kroner.*

*DS Smith Danmark er en del af den engelske emballagekoncern DS Smith Plc, der med 26.000 medarbejdere i mere end 36 lande er en af Europas førende producenter af genanvendelige emballageløsninger.*

Læs mere på [www.dssmithpackaging.dk](http://www.dssmithpackaging.dk) eller [www.dssmith.com](http://www.dssmith.com)